
ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Υπαγωγή στην άμεση διαχείριση του Υπουργείου Οικονομικών της, 
υπέρ του Ελληνικού Δημοσίου και για την εκτέλεση ειδικού κοινωφε- 
λούς'σκοπού, κληρονομιάς Αναστασίου Κωνσταντίνου Κάρλου. . . 1 
Πολιτογράφηση της ομογενούς αλλοδαπής ΠΟΛΥΖΟΥ ΒΑΣΙΛΙΚΗΣ, 

για την απόκτηση της Ελληνικής Ιθαγένειας. 2 

Μερική ανάκληση της απόφασης του Υπουργού των Οικονομικών 

264771/13.11.1967... 3 

Τροποποίηση της 240174/18.1.88 απόφασής Υπουργού Γεωρ¬ 
γίας. 4 

Χορήγηση άδειας άσκησης επαγγέλματος Κοινώνικού Λειτουργού στην 

Ντουμάνη Αρχοντιά του Παναγιώτη. 5 

Χορήγηση άδειας άσκησης επαγγέλματος Κοινωνικού Λειτουργού στην 

Ελένη Αλεξανδροπούλου του Κων/νου. 6 

Έγκριση ανάθεσης έργου με μίσθωση από το Υπ. ΠΕ.ΧΩ.ΔΕ .... 7 

Έγκριση ανάθεσης μίσθωσης έργου από το Υπ. ΠΕ.ΧΩ.ΔΕ. 8 

Έγκριση ανάθεσης έργου με μίσθωση από το Υπ. ΠΕ.ΧΩ.ΔΕ. 9 

Ψήφιση Οργανισμού Εσωτερικής Υπηρεσίας Δήμου Δάφνης Ν. Αττι¬ 
κής. 10 

Ψήφιση νέου Οργανισμού Εσωτερικής Υπηρεσίας Κοινότητας Ν. Παλα- 

τίων Αττικής.11 

Τροποποίηση του άρθ. 18 του Κανονισμού του ΚΑΦ Λιμένος Ηρα¬ 
κλείου.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

; (ΐ) 

Υπαγωγή στην άμεση διαχείριση του Υπουργείου Οικονομικών της, υπέρ 

του Ελληνικού Δημοσίου και για την εκτέλεση ειδικού κοινωφελούς σκο¬ 
πού, κληρονομιάς Αναστασίου Κωνσταντίνου Κάρλου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 5.3.1984 ιδιόγραφη διαθήκη του Αναστασίου Κωνσταντίνου 
Κάρλου, που δημοσιεύθηκε με το 2867/4.10.1984 πρακτικό του Μονομε¬ 
λούς Πρωτοδικείου Αθηνών, σύμφωνα με την οποία αφέθηκε κληρονομιά 
στο Ελληνικό Δημόσιο κατά την έννοια των διατάξεων του άρθρου 41 του 
Α.Ν. 2039/39. 

2. Την Κ. 692/327/6.7.87 απόφαση του Υπουργού Οικονομικών, με 
την οποία το Ελληνικό Δημόσιο αποδέχθηκε την κληρονομιά του παραπάνω 
διαθέτη (ΦΕΚ 36/13.7.1987 τ. Παράρτημα). 

3. Τις διατάξεις του άρθρου 36 παρ. 1 και του άρθρου 46 παρ. 1 του 
Α.Ν. 2039/39, σύμφωνα με τις οποίες οι κληρονομιές, κληροδοσίες και 
δωρεές, που περιήλθαν στο Κράτος δυνάμει των διατάξεων του άρθρου 41 
του Α.Ν. 2039/39, υπάγονται στην άμεση διαχείριση του Υπουργείου Οι¬ 
κονομικών. 

4. Την από 11.10.1988 γνωμοδότηση του Συμβουλίου Εθνικών Κλη¬ 
ροδοτημάτων. 

Με πρόταση του Υπουργού Οικονομικών, αποφασίζουμε: 

Άρθρο Μόνο. 

1. Υπάγουμε στην άμεση διαχείριση του Υπουργείου Οικονομικών την 


περιουσία του Αναστασίου Κωνσταντίνου Κάρλου η οποία αφέθηκε στο Ελ¬ 
ληνικό Δημόσιο με την από 5.3.1984 ιδιόγραφη διαθήκη αυτού, που δημο¬ 
σιεύτηκε με το 2867/4.10.1984 πρακτικό του Μονομελούς Πρωτοδικείου 
Αθηνών. Η περιουσία αυτή αποτελείται από: 

α) Ένα αγροτεμάχιο, έκτασης 365,125 μ 2 , που βρίσκεται στην περιοχή 
«Κάντζα» της Κοινότητας Παλλήνης Αττικής και 

β) Το χρηματικό ποσό των δεκατεσσάρων εκατομμυρίων οκτακόσιων 
τριάντα πέντε χλιάδων (14.835.000) δραχμών περίπου. 

. 2. Η ανωτέρω περιουσία θα διατεθεί από το Υπουργείο Οικονομικών για 
την οικονομική ενίσχυση λόγω γάμου απόρων κοριτσιών, σύμφωνα με την 
βούληση του διαθέτη. 

Στον Υπουργό Οικονομικών αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 6 Δεκεμβρίου .1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΙΟΣ ΤΣΟΒΟΛΑΣ 

-- » 

Αριθ. 71309 (2) 

Πολιτογράφηση της ομογενούς αλλοδαπής ΠΟΛΥΖΟΥ ΒΑΣΙΛΙΚΗΣ, για 
την απόκτηση της Ελληνικής Ιθαγένειας. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την υπ’ αριθμ. 71309/7.12.1988 απόφαση του Αναπληρωτή 
Υπουργού Εσωτερικών έγινε αποδεκτή η από 1.11.1988 αίτηση πολιτο- 
γραφήσεως της ομογενούς αλλοδαπής ΠΟΛΥΖΟΥ Βασιλικής του Κων/νου 
και της Γαρυφαλλιάς, για απόκτησητης Ελληνικής Ιθαγένειας. 

Αθήνα, 7 Δεκεμβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 

—-» ? 

Αριθ. 105722/3296 (3) 

Μερική ανάκληση της απόφασης του Υπουργού των Οικονομικών 

264771/13.11.1967. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση Νομικών 
Προσώπων από την Τράπεζα της Ελλάδας». 

2. Το από 7.10.1958 Β. Δ/γμα (ΦΕΚ 175/Α/20.10.1958) «Τροπο¬ 
ποίηση του από 20.1.1932 Π. Δ/τος». 

3. Την απόφασή μας 264771/13.11.1967 «Ανάθεση της διαχείρησης 
των λογ/σμών 1) Ε.Ο.Τ. Λογ/σμός Εκμεταλλεύσεως Υπηρεσίας Αντεπι- 
στασίας Ξενοδοχείο Ξενίας Τσαγκαράδας και 2) Ε.Ο.Τ. Λογ/σμός εκμε¬ 
ταλλεύσεως Υπηρεσίας Αυτεπιστασίας Ξενοδοχείου Πορταριάς στην Τρά¬ 
πεζα της Ελλάδας. 

4. Το με στοιχείο 6699/19.10.88 ΤΕΛΕΞ του Ε.Ο.Τ. προς την Τρά¬ 
πεζα της Ελλάδας Υποκ/μα Βόλου με το. οποίο ζητά το οριστικό κλείσιμο 
του λογ/σμού 26023 Υ.Α./Ε.Ο.Τ. Ξενία Τσαγκαράδας. 

5. Το έγγραφο της Τράπεζας της Ελλάδας 54.506/22.11.1988 με το 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


οποίο ζητείται το οριστικό κλείσιμο του παραπάνω λογ/σμού ο οποίος ση¬ 
μειωτέου είναι αδρανής και μηδενισμένος. 

6. Την απόφαση του Υπουργού Οικονομικών 53755/4203/ 
26.5.1986 (ΦΕΚ 383/Β τεύχος/10.6.1986) «Μεταβίβαση της εξουσίας 
να υπογράφουν με εντολή Υπουργού στους Προϊστάμενους Δ/νσεων, Τμη¬ 
μάτων κ.λπ., αποφασίζουμε: 

Ανακαλούμε μερικά την ανωτέρω απόφασή μας 264771/13.11.1967 
και μόνον όσον αφορά την ανάθεση της ταμειακής διαχείρισης του λογ/ 
σμού «Ε.Ο.Τ. Υπηρεσίας Αυτεπιστασίας Ξενία Τσαγκαράδας». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1988 

Με εντολή Υπουργού 
Ο Διευθυντής κ.α.α. 

ΑΝΑΣΤ. ΒΟΝΤΕΤΣΙΑΝΟΣ 

— ♦ - 

Αριθ. 364862 (4) 

Τροποποίηση της 240174/18.1.88 απόφασης Υπουργού Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ. 65/73 «περί των δαπανών κινήσεων των τα¬ 
κτικών πολιτικών δημοσίων υπαλλήλων». 

2. Τις αριθ. 28243/845/18.4.84 και 95015/2615/20.8.84 κοινές 
Υπουργικές αποφάσεις οι οποίες κυρώθηκαν με τη διάταξη του άρθρου 20 
του ν. 1505/84. 

3. Τις διατάξεις της 3011/55/12.1.87 (ΦΕΚ 28/τ.Β·/20.1.87) κοι¬ 
νής υπουργικής απόφασης. 

4. Τις ισχύουσες Ε.Σ.Σ.Ε. που καθορίζουν τους όρους αμοιβής και εργα¬ 
σίας Ιδ. Δικαίου προσωπικού του Υπ. Γεωργίας, οι οποίες εκδόθηκαν βάσει 
του άρθρου 20 του Ν. 3239/55, όπως τροποποιήθηκαν με τα Ν.Δ. 3755/ 
57, 186/69 και 1198/72. 

5. Την αριθ. 240174/18.1.88 (ΦΕΚ 23/τ.Β’/28.1.88) απόφασή μας 
«περί ανωτάτων ορίων ημερ. κίνησης μισθωτών». 

6. Την αριθ. 344729/12.8.87 απόφ. Υπ. Γεωργίας «περί μεταβίβασης 
αρμοδιοτήτων». 

7. Τις υπηρεσιακές ανάγκες του Δασ/ρχείου Πάρνηθας, αποφασί¬ 
ζουμε: 

Τροποποιούμε την αριθ. 240174/18.1.88 απόφ. ως προς το ανώτατο 
όριο ημερών κίνησης εκτός έδρας τριών (3) Δασοπυροσβεστών και τεσσά¬ 
ρων (4) ειδικευμένων εργατών ως εξής: 

(Ειδικότητες, Αριθμός υπαλλήλων, Ημέρες εκτός έδρας). 

α) Δασοπυροσβέστες τρεις (3) από 60 σε 90. 

β) Λοιπές κατηγορίες προσωπ. τέσσερες (4) από 30 σε 60. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 1988 

Ο Γενικός Γραμματέας 
Π. ΑΛΕΞΟΠΟΥΛΟΣ 

-φ- 

Αριθ. Γ6α/2462 (5) 

Χορήγηση άδειας άσκησης επαγγέλματος Κοινωνικού Λειτουργού στην 
Ντουμάνη Αρχοντιά του Ποιναγιώτη. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2462/7.12.88 έχει χορηγηθεί στην Ντουμάνη Αρχο¬ 
ντιά του Παναγιώτη άδεια άσκησης επαγγέλματος Κοινωνικού Λειτουρ¬ 
γού. 

Αθήνα, 7 Δεκεμβρίου 1988 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦—- 

Αριθ. Γ6α/2464 (6) 

Χορήγηση άδειας άσκησης επαγγέλματος Κοινωνικού Λειτουργού στην 
Ελένη Αλεξανδροπούλου του Κων/νου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 


Ασφαλίσεων Γ6α/2464/7.12.88 έχει χορηγηθεί στην Ελένη Αλεξανδρο¬ 
πούλου του Κων/νου άδεια άσκησης επαγγέλματος Κοινωνικού'Λειτουρ¬ 
γού. 

Αθήνα, 7 Δεκεμβρίου 1988 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-—♦- 

Αριθ. 81641/2357/β (7) 

Έγκριση ανάθεσης έργου με μίσθωση από το Υπ. ΠΕ.ΧΩ.ΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΑΝΑΠΛ. ΠΕΧΩΔΕ 

Έχοντας υπόψη: 

1. Τις διατάξεις του αρ. 681 του Αστικού Κώδικα. 

2. Τις διατάξεις του αρ. 15 του Ν. 1735/87 σχετικά με τις προσλήψεις 
στο Δημόσιο Τομέα. 

3. Τις διατάξεις του αρ. 10 του Ν. 1032/80 «περί συστάσεως ΥΧΟΠ». 

4. Τις ανάγκες του Υπουργείου ΠΕ.ΧΩ.ΔΕ. σε προσωπικό για τη στελέ- 
χωση του Γρ. Τύπου και Δημοσίων Σχέσεων του Αναπληρωτή Υπουργού 
ΠΕ.ΧΩ.ΔΕ. 

5. Την με αρ. Υ 1436/15.10.87 απόφαση Πρωθυπουργού σχετικά με 
τον καθορισμό αρμοδιοτήτων του Αναπληρωτή Υπουργού ΠΕ.ΧΩ.ΔΕ, 
αποφασίζουμε: 

Καθορίζουμε τον αριθμό των προσώπων που μπορεί το Υπουργείο ΠΕ.¬ 
ΧΩ.ΔΕ να αναθέσει έργο με μίσθωση σε ένα (1) Δημοσιογράφο απόφοιτο 
Δημοσιογραφικής Σχολής, που θα απασχοληθεί παράλληλα με τα κύρια κα- 
θήκοντά της, στο Γραφείο Τύπου και Δημοσίων Σχέσεων του Αναπληρωτή 
Υπουργού για την ενημέρωση του κοινού σε θέματα αρμοδιότητας του 
Υπουργείου. 

Η συνολική αμοιβή του καθορίζεται σε οκτακόσιες πενήντα οκτώ χιλ. 
(858.000) δρχ. και θα βαρύνει τις πιστώσεις του έργου 075/7975702 
των Δημοσίων Επενδύσεων. 

Η διάρκεια του έργου θα είναι ένας (1) χρόνος. 

’ Το ανατιθέμενο έργο δεν ανάγεται στην αρμοδιότητα των υπαλλήλων 
του Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως 
Αθήνα, 17 Νοεμβρίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΠΕ.ΧΩ.ΔΕ 

Α. ΚΟΥΤΣΟΓΙΩΡΓΑΣ Μ. ΠΑΠΑΣΤΕΦΑΝΑΚΙΣ 

-ψ- 

Αριθ. 81642/2358/β (8) 

Έγκριση ανάθεσης μίσθωσης έργου από το Υπ. ΠΕ.ΧΩ.ΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΑΝΑΠΛ. ΠΕΧΩΔΕ 

Έχοντας υπόψη: 

1. Τις διατάξεις του αρ. 681 του Αστικού Κώδικα. 

2. Τις διατάξεις του αρ. 15 του Ν. 1735/87 σχετικά με τις προσλήψεις 
στο Δημόσιο Τομέα κλπ. 

3. Τις διατάξεις του αρ. 10 του Ν. 1032/80 «περί συστάσεως ΥΧΟΠ*. 

4. Την με αρ. πρ. Υ 1436/15.10.87 απόφαση Πρωθυπουργού σχετικά 
με τον καθορισμό αρμοδιοτήτων του Αναπληρωτή Υπουργού ΠΕ.¬ 
ΧΩ.ΔΕ. 

5. Τις ανάγκες του Υπουργείου, αποφασίζουμε: 

Καθορίζουμε τον αριθμό των προσώπων που μπορεί το Υπ. ΠΕ.ΧΩ.ΔΕ 
να αναθέσει έργο με μίσθωση για τη μελέτη και την έρευνα του υπεδάφους 
του Νομού Ηρακλείου, σε ένα Γεωλόγο, πτυχιούχο Φυσικομαθηματικής 
Σχολής εσωτερικού ή ισοτίμου σχολής εξωτερικού. 

Ο ανωτέρω θα απασχοληθεί στο ΤΠ & ΠΕ Ν. Ηρακλείου, με διάρκεια 
περαίωσης του έργου ένα (1) χρόνο. 

Η συνολική αμοιβή καθορίζεται στο ποσό των οκτακόσιων ογδόντα χιλ. 
(888.000) δρχ. και θα βαρύνει τις πιστώσεις του έργου ΣΑΜ 075/ 
7975702. 

Το ανατιθέμενο έργο που είναι κυρίως εδαφοτεχνική και υδρογεωλογική 
έρευνα και μελέτη του υπεδάφους της περιοχής Ηρακλείου Κρήτης, δεν 
ανάγεται στον κύκλο καθηκόντων υπαλλήλων του Υπουργείου. 




ΕΦΗΜΕΡΕΣ ΤΗΣ ΚΥΒΕΡΝΗΣΕΩΝ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθε ί στην Εφημερίδα της Κυβερνήσεως 
Αθήνα, 17 Νοεμβρίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛΗΡΩΤΗΣ ΠΕ.ΧΩ.ΔΕ 

Α. ΚΟΥΤΣΟΓΙΩΡΓΑΣ Μ. ΠΑΠΑΣΤΕΦΑΝΑΚΙΣ 

-♦-— 

Αριθ. 81643/2359/β (9) 

Έγκριση ανάθεσης έργου με μίσθωση από το Τπ. ΠΕ.Δ.Ε. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΚΑΙ ΑΝΑΠΛ. ΠΕΧΩΔΕ 

Έχοντας υπόψη: 

1. Τις διατάξεις του αρ. 681 του Αστικού Κώδικα. 

2. Τις διατάξεις του αρ. 15 του Ν. 1735/87 σχετικά με τις προσλήψεις 
στο Δημόσιο Τομέα κλπ. 

3. Τις διατάξεις του αρ. 10 του Ν. 1032/80 «περί συστάσεως ΤΧΟΠ». 

4. Τις ανάγκες του Υπουργείού σε προσωπικό στα πλαίσια της υλοποίη¬ 
σης του προγράμματος ΕΠΑ. 

5. Την με αρ. Υ 1436/15.10.87 απόφαση Πρωθυπουργού σχετικά με 
τον καθορισμό αρμοδιοτήτων του Αναπληρωτή Υπουργού ΠΕ.ΧΩ.ΔΕ., 
αποφασίζουμε: 

Καθορίζουμε τον αριθμό των προσώπων που μπορεί το Υπουργείο ΠΕ.¬ 
ΧΩ.ΔΕ. να αναθέσει έργο με μίσθωση σε τέσσερις (4) απογραφείς, αποφοί¬ 
τους στοιχειώδους εκπαίδευσης, με συνολική κατ’ ανάδοχο αμοιβή εξακό¬ 
σιες εξήντα χιλ. (660.000) δρχ. 

Τα παραπάνω άτομα θα απασχοληθούν στις Κεντρικές υπηρεσίες του 
Υπουργείου, για την αντιμετώπιση εξαιρετικών αναγκών του προγράμμα¬ 
τος ΕΠΑ, με αντικείμενο τη συγκέντρωση στοιχείων και την οργάνωση της 
γραμματείας των διαφόρων Επιτροπών της ΕΠΑ. 

Η διάρκεια του έργου θα είναι ένας (1) χρόνος από 1.12.88 έως 
30.11.89. 

Οι αμοιβές τους θα βαρύνουν το έργο ΣΑΜ 7975702 των Δημοσίων 
Επενδύσεων, 

Το ανατιθέμενο έργο δεν ανάγεται στην αρμοδιότητα των υπαλλήλων 
του Υπουργείου. 

Η απόφαση αυτή να δημοσιευθε ί στην Εφημερίδα της Κυβερνήσεως 
Αθήνα, 17 Νοεμβρίου 1988 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΚΟΥΤΣΟΓΙΩΡΓ ΑΣ 


ΑΝΑΠΛΗΡΩΤΗΣ ΠΕ.ΧΩ.ΔΕ 

Μ. ΠΑΠΑΣΤΕΦΑΝΑΚΙΣ 


Αριθ. 31724 (10) 

Ψήφιση Οργανισμού Εσωτερικής Υπηρεσίας Δήμου Δάφνης Ν.. Αττικής. 

Ο ΝΟΜΑΡΧΗΣ ΑΘΗΝΩΝ 


Έχοντας υπόψη: 

1. Τις διατάξεις του Νόμου 1188/1981 «περί κυρώσεως του Κώδικα 
περί καταστάσεως προσωπικού Οργανισμών Τοπικής Αυτ/σεως» σε συν¬ 
δυασμό με τις όμοιες του Ν.1586/1986. 

2. Την αριθ. 5/3/25.10.1988 σύμφωνη γνωμοδότηση του Υπηρεσια¬ 
κού Συμβουλίου του άρθρου 14 του Ν.1586/1986 Νομαρχίας Αθηνών για 
την αριθ. 134/1988 απόφαση του Δημοτικού Συμβουλίου Δάφνης περί 
τροποποίησης, προσαρμογής και κωδικοποίησης του Οργανισμού Εσωτερι¬ 
κής Υπηρεσίας αυτού, αποφασίζουμε: 

Εγκρίνουμε την αριθ. 134/1988 απόφαση του Δημοτικού Συμβουλίου 
Δάφνης περί τροποποίησης, προσαρμογής και δωδικοποίησης του Ο.Ε.Υ. 
του Δήμου που εγκρίθηκε με την αριθ. 28864/1967 απόφαφη του Υπουρ¬ 
γού Εσωτερικών (ΦΕΚ 247/Β/1967), αναθεωρήθηκε με την 124018/ 
68/28.2.1969 όμοια του Υπουργού Εσωτερικών, Προεδρίας Κυβερνή¬ 
σεως, Οικονομικών και Κοινωνικών Υπηρεσιών (ΦΕΚ 180/Β/ 
13.3.1969) και τροποποιήθηκε με τις αριθ. 36028/28.11.1973 (ΦΕΚ 
1421/Β/3.12.1973), 22062/8.10.1975 (ΦΕΚ 1267/Β/5.11.1975), 
26062/24.11.1977, 17108/5.8.1978, 5898/24.3.1980, 10444/ 
30.4.1980 και 32460/81/14.1.1982 αποφάσεις της Νομαρχίας ως 
εξής: 

Άρθρο 1. 

Την Υπηρεσία του Δήμου συγκροτούν δύο Διευθύνσεις: 

1. Διεύθυνση Διοικητικών και Οικονομικών Υπηρεσιών και 

2. Διεύθυνση Τεχνικών Υπηρεσιών οι οποίες διαρθρώνονται ως εξής: 

1. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

α. ΤΜΗΜΑ ΔΙΟΙΚΗΤΙΚΟ 

I. Γραφείο Νομικού Συμβούλου. 


II. Γραφείο Διοικήσεως - Δημοσ. σχέσεων - Πολιτιστικών - ΠΣΕΑ - Σχο¬ 
λείων - Συνοικιακών Συμβουλίων - Αθλητισμού - ΝΠΔΔ. 

III. Γραφείο Δημοτικού Συμουλίου και Δημαρχιακής Επιτροπής. 

IV. Γραφείο Προσωπικού. 

V. Γ ραφείο Δημοτικής κατάστασης - Μητρώων Αρρένων - Στρατολογίας 
- Πολιτικού Γάμου - Εκλογικών - Ληξιαρχείου - Στατιστικής. 

VI. Γραφείο Πρωτοκόλλου - Διεκπεραιώσεως - Αρχείου. 

VII. Γραφείο Κοινωνικής Μέριμνας. 

β. ΤΜΗΜΑ ΟΙΚΟΝΟΜΙΚΟ 

1. Γραφείο μισθοδοσίας και ασφάλισης Προσωπικού. 

II. Γραφείο Προϋπολογισμού, εκκαθάρισης και εντολής δαπανών. 

III. Γ ραφείο Δημοτικών προσόδων δημοτικής περιουσίου;, νεκροταφείου, 
δημοτικών επιχειρήσεων. 

IV. Γραφείο Προμηθειών και διαχείρισης υλικού. 

2. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

α. Γραφείο Μελετών - Έργων - Οδοποιίας - Αποχέτευσης - Οικοδομι¬ 
κών εργασιών - Σχεδίου Πόλεως - Ηλεκτροφωτισμού. 

β. Γραφείο Καθαριότητος, - Κίνησης. 

γ. Γραφείο Κήπων - Προστασίας περιβάλλοντος - Παιδικών χαρών. 

Άρθρο 2. 

Οι θέσεις των Προϊσταμένων των Δ/νσεων, των τμημάτων και των γρα¬ 
φείων καλύπτονται από τους πιό κάτω κλάδους αντίστοιχα: 

I. α) Δ/νση Διοικητικών και Οικονομικών Υπηρεσιών. 

Μία (1) θέση Προϊσταμένου Δ/νσης από τους Κλάδους ΠΕΙ Διοικ. ή 
ΤΕ17 Διοικ. - Λογιστών ή ΔΕΙ Διοικ. με βαθμούς Α' ή Β'. 

β) Δ/νση Τεχνικών Υπηρεσιών 

Μία (1) θέση Προϊσταμένου Δ/νσης από τους Κλάδους ΠΕ3 Πολιτικών 
Μηχανικών ή ΠΕ4 Αρχιτεκτόνων ή ΠΕ5 Μηχ/γων - Μηχανικών ή ΤΕ3 
Τεχνολόγων Πολιτικών Μηχανικών με βαθμούς Α’ ή Β'. 

II. ΤΜΗΜΑΤΑ: 

Διοικητικό και Οικονομικό 

Δύο (2) θέσεις Προϊσταμένων Τμημάτων από τους Κλάδους ΠΕΙ Διοικ. 
ή ΤΕ17 Διοικ. - Λογιστών ή ΔΕΙ Διοικ. με βαθμούς Α' ή Β’. 

III. ΓΡΑΦΕΙΑ: 

Τρεις (3) θέσεις Προϊσταμένου Γραφείου της Διεύθυνσης Τεχνικών Υπη¬ 
ρεσιών ως εξής: 

1) Γ ραφείο Μελετών - Έργων κ.λπ. από τους Κλάδους ΠΕ 3 και ΠΕ 4 ή 
ΠΕ 5 ή ΤΕ 3 με βαθμούς Α' ή Β' ή Γ’. 

2) Γ ραφείο Καθαριότητας - Κίνησης από τους Κλάδους ΠΕ 3 και ΠΕ 4 ή 
ΠΕ 5 ή ΤΕ 3 με βαθμούς Α' ή Β' ή Γ’. 

3) Γ ραφείο Κήπων - Περιβάλλοντος κ.λπ. από τους Κλάδους ΠΕ 3 και 
ΠΕ 4 ή ΠΕ 5 ή ΤΕ 3 με βαθμούς Α' ή Β' ή Γ'. 

ΑΡΘΡΟ 3ο " , 

Οι θέσεις του πάσης φύσεως προσωπικού του Δήμου διαρθρώνονται κατά 
Κλάδους, Βαθμούς και Ειδικότητες ως εξής: 

Α’ Διοικητικό Προσωπικό 

1) Έξι (6) θέσεις Κλάδου ΠΕ 1 Διοικητικού με βαθμούς Ρ-Α'. 

2) Δύο (2) θέσεις Κλάδου ΤΕ 17 Διοικ. - Λογιστών με βαθμούς Ρ-Α'. 

3) Δέκα επτά (17) θέσεις Κλάδου ΔΕ 1 Διοικητικού με βαθμούς Γ'-Α'. 

4) Δύο (2) θέσεις Κλάδου ΔΕ 14 Ελεγκτών Εσόδων - Εξόδων με βαθ¬ 
μούς Ρ-Α’. 

5) Μία (1) θέση Κλάδου ΔΕ 15 Εισπρακτόρων με βαθμούς Ρ-Α’. 

6) Δύο (2) θέσεις Κλάδου ΥΕ 1 Κλητήρων - θυρωρών με βαθμούς Δ’-Γ’. 

7) Δύο (2) θέσεις Κλάδου ΥΕ 2 Επιστατών Καθαριότητας με βαθμούς 
Δ’-Γ’. 

8) Δύο (2) θέσεις Ιατρών Κλάδου ΠΕ 15 Ιατρών με βαθμούς Γ’-Α’, από 
μία θέση ειδικότητας: α) Παιδιάτρου β) Παιδοψυχολόγου. 

9) Μία (1) θέση Κοινών. Λειτουργού Κλάδου ΤΕ 2 Κοινών. Λειτουργών 
με βαθμούς Γ-Α’. 

10) Μία (1) θέση Βρεφονηπιοκόμου Κλάδου ΤΕ 9 Βρεφονηπιοκόμων με 
βαθμούς Γ’-Α'. 

11) Δύο (2) θέσεις του Κλάδου ΔΕ8 Βοηθών Βρεφοκόμων - Παιδοκόμων 
με βαθμούς Γ’-Α'. 

12) Μία (1) θέση του Κλάδου ΔΕ 32 Μαγείρων με βαθμούς Γ’-Α'. 

13) Μία (1) θέση του Κλάδου ΥΕ 14 Βοηθητικού Προσωπικού - Τραπε¬ 
ζοκόμου με βαθμούς Δ’-Γ'. 

14) Μία (1) θέση του Κλάδου ΥΕ 16 Προσωπικού Καθαριότητας Εσω¬ 
τερικών με βαθμούς Δ’-Γ. 

Β' Τεχνικό Προσωπικό - 

1) Μία (1) θέση Κλάδου ΠΕ 3 Πολιτικών Μηχανικών με βαθμούς Γ'-Α’. 

2) Δύο (2) θέσεις Κλάδου ΠΕ 4 Αρχιτεκτόνων - Μηχανικών με βαθμούς 
Γ'-Α'. 

3) Τρεις (3) θέσεις Κλάδου ΤΕ 3 Τεχνολόγων Πολιτικών Μηχανικών με 
βαθμούς Γ -Α'. 

4) Μία (1) θέση Κλάδου ΠΕ 5 Ηλεκτρολόγων Μηχανολόγων Μηχανι¬ 
κών με βαθμούς Γ'-Α'. 

5) Μία (1) θέση Κλάδου ΠΕ 9 Γεοπόνων με βαθμούς Γ'-Α'. 

6) Μία (1) θέση Κλάδου ΤΕ 13 Τεχνολόγου - Γεωπόνου με βαθμούς 
Γ-Α'. 

7) Δέκα (10) θέσεις Κλάδου ΔΕ 29 Οδηγών με βαθμούς Γ'-Α’. 

8) Μία (1) θέση Κλάδου ΔΕ 35 Δενδροανθοκηπουρών με βαθμούς Γ'-Α'. 

9) Μία (1) θέση Κλάδου ΔΕ 24 Ηλεκτρολόγων με βαθμούς Γ-Α'. 

10) Μία (1) θέση Κλάδου ΔΕ 26 Μηχανοτεχνητών με βαθμούς Γ'-Α’. 

11) Τριάντα πέντε (35) θέσεις Κλάδου ΤΕ 16 Εργατών Καθαριότητας 
Εξωτερικών Χώρων με βαθμούς Δ'-Γ'. 

12) Δύο (2) θέσεις Κλάδου ΤΕ 16 Προσωπικού Καθαριότητας Εσωτερι¬ 
κών Χώρων με βαθμούς Δ'-Γ'. 

13) Επτά (7) θέσεις Κλάδου ΤΕ 16 Εργατικών Κήπων - Παιδικών Χα¬ 
ρών με βαθμούς Δ'-Ρ. 

14) Τέσσερις (4) θέσεις Κλάδου ΤΕ 16 Εργατών Νεκροταφείου με βαθ¬ 
μούς Δ'-Ρ. 

15) Μία (1) θέση Κλάδου ΔΕ 30 Τεχνιτών με βαθμούς Δ'-Ρ ως συντη¬ 
ρητές κτιρίων με γνώσεις ηλεκτρολογικών, υδραυλικών κ.λπ. εργασιών. 

16) Μία (1) θέση Κλάδου ΔΕ 28 Χειριστών Μηχανημάτων με βαθμούς 
Γ'-Α'. 

Γ' Προσωρινές Θέσεις Μόνιμου Τεχνικού Προσωπικού. 

1) Μία (1) θέση Κλάδου ΔΕ 5 Δομικών Έργων με βαθμούς Γ’-Α' καταρ- 
γουμένης μετά τηι^αποχώρηση του υπηρετούντος υπαλλήλου. 

II. ΠΡΟΪΣΤΑΜΕΝΟΙ ΤΜΗΜΑΤΩΝ 

α) Τμήμα Διοικητικό 

Ο Προϊστάμενος του τμήματος αυτού ασκεί τον έλεγχο και τη γενική 
εποπτεία όλων των γραφείων των υπαγομένων στο Τμήμα τούτο, συντονί¬ 
ζει κατευθύνει και κατανέμει την εργασία αναλόγως των υφισταμένων ανα¬ 
γκών και είναι υπεύθυνος για κάθε υπηρεσιακή ανωμαλία της αρμοδιότη- 
τάςτου. 

Ελέγχει και θεωρεί με τη μονογραφή του όλα τα ενεργούμενα έγγραφα 
πριν από τη θεώρησή τους από τον Προϊστάμενο της Διεύθυνσης και την 
υπογραφή τους από τον Δήμαρχο. 

β) Τμήμα Οικονομικό 

Ο Προϊστάμενος του Τμήματος αυτού ασκεί τον έλεγχο και τη γενική 
εποπτεία όλων των γραφείων των υπαγομένων στο Τμήμα τούτο, συντονί¬ 
ζει, κατευθύνει και κατανέμει την εργασία αναλόγως των υφισταμένων ανα¬ 
γκών και είναι υπεύθυνος για την έγκαιρη βεβαίωση των εσόδων του Δήμου 
και τη λογιστική λειτουργία του και κάθε υπηρεσιακή ανωμαλία της αρμο- 
διάτητάς του. 

Ελέγχει και θεωρεί με τη μονογραφή του όλα τα ενεργούμενα έγγραφα, 
εντάλματα, βεβαιωτικούς καταλόγους κ.λπ. πριν από τη θεώρησή τους από 
τον Προϊστάμενο της Δ/νσης και την υπογραφή τους από τον Δήμαρχο. 

Επίσης σε συνεργασία με τα αρμόδια γραφεία του Δήμου καταρτίζει τον 
Προϋπολογισμό Εσόδων και Εξόδων και τις εκθέσεις σ’ αυτόν. 

Παρακολουθεί γενικά την πορεία της εκτέλεσης του προϋπολογισμού 
Εσόδων - Εξόδων, εισηγείται την αναμόρφωση αυτού κ.λπ. 

Γενικά είναι υπεύθυνος για την τήρηση των. διατάξεων του από 15.6.59 
Β.Δ/τος «περί οικονομικής διοικήαεως και λογιστικού των Δήμων» και 
κάθε σχετικής διαταγής και απόφασης των αρμοδίων αρχών. 

III. ΠΡΟΪΣΤΑΜΕΝΟΙ ΓΡΑΦΕΙΩΝ 

α) Γραφείο Μελετών - Έργων - Οδοποιίας - Αποχέτευσης - Οικοδομι¬ 
κών Εργασιών - Σχεδίου Πόλεως - Ηλεκροφωτισμού. 

Ο Προϊστάμενος του Γραφείου τούτου είναι υπεύθυνος για την έγκαιρη 
εκπόνηση των σχετικών μελετών του προγράμματος εκτελεστέων έργων, 
ελέγχει την έντεχνη και εμπρόθεσμη αποπεράτωση των έργων και μεριμνά 
για τη συγκρότηση των επιτροπών παραλαβής τους. 

Τηρεί αρχείο των φακέλλων των περαιουμένων και των υπό εκτέλεση έρ¬ 
γων και ενεργεί κάθε πράξη που αφορά επέκταση η τροποποίηση του εγκε¬ 
κριμένου σχεδίου. 

Τηρεί το αρχείο αποχετευτικών αγωγών και συνδέσεων, τομών οδών και 
πεζοδρομίων από κοινωφελείς Οργανισμούς. 

Γενικά είναι άμεσα υπεύθυνος για όλες τις υποθέσεις αρμοδιότητος του 
Γραφείου τούτου. 

β) Γραφείο Καθαριότητος - Κίνησης 

0 Προϊστάμενος του Γραφείου τούτου μεριμνά για την αποτελεσματική 
καθαριότητα της πόλης και ελέγχει την καλή εκτέλεσή της. 

Εισηγείται τη λήψη μέτρων για την καθαριότητα και διεξάγει κάθε εργα¬ 
σία αναγόμενη σ’ αυτή. 

Παρακολουθεί και ελέγχει την κίνηση των οχημάτων του Δήμου. 

Τηρεί τα στατιστικά στοιχεία της κίνησης και λειτουργίας των οχημάτων 
και των καυσίμων. 

Είναι άμεσα υπεύθυνος για το υπαγόμενο στο γραφείο τούτο προσωπικό 
το οποίο κατευθύνει και εποπτεύει. 

Είναι υπεύθυνος για τη συντήρηση και λειτουργία των σχημάτων του Δή- 
μου. 

γ) Γραφείο Κήπων - Προστασίας Περιβάλλοντος - Παιδικών Χαρών. 


Ο Προϊστάμενος του Γ ραφείου τούτου επιμελείται της δημιουργίας συ¬ 
ντήρησης και καλλιέργειας του πρασίνου των κοινοχρήστων χώρων του Δή¬ 
μου και γενικά φροντίζει για τη διάδοση και πλουτισμό και ανάπτυξη του 
πρασίνου στην περιφέρεια του Δήμου. 

Φροντίζει γαι την προμήθεια των προς φύτευση δένδρων, θάμνων, φυ¬ 
τών, σπόρων και εργαλείων κήπων και γενικά ό,τι αφορά το πράσινο. 

Εποπτεύει και κατευθύνει το προσωπικό που ααχολείται με τους κήπους 
και τις παιδικές χαρές, θεωρεί τις ημερολογιακές καταστάσεις πληρωμής 
τους και τηρεί το βιβλίο παρουσίας τους. 

Β. Αρμοδιότητες Γραφείων 

1) Διοικητικές και Οικονομικές Τπηρεσίες 

α) Τμήμα Διοικητικό 

I. Γραφείο Νομικού Συμβούλου 

Από το Γ ραφείο Νομικού Συμβούλου παραλαμβάνονται όλα τα εξώδικα 
και δικαστικά έγγραφα που κοινοποιούνται στο Δήμο. 

Τηρεί το αρχείο για τις δικαστικές υποθέσεις, τις συμβάσεις του Δήμου 
με τρίτους και όλες τις συμφωνίες που είναι θεμελιώδους σημασίας και των 
οποίων τα πρωτότυπα διαφυλάσσονται στα αρμόδια γραφεία. 

Τηρεί το αρχείο συμβολαίων, κατασχέσεων στα χέρια του Δήμου και των 
εκχωρίσεων σε τρίτους καθώς των γνωμοδοτήσεων του Νομικού Συμβού¬ 
λου. 

Παρακολουθεί τη δημοσίευση των Νόμων, Προεδρικών Διαταγμάτων 
και Τπουργικών Αποφάσεων που είναι σχετικές με τη Νομοθεσία των ΟΤΑ 
και τις αποφάσεις του Δημοτικού Συμβουλίου, που αφορούν τη ρύθμιση βα¬ 
σικής σημασίας ζητημάτων του Δήμου, όπως κανονισμούς επιβολής φόρων, 
τελών δικαιωμάτων κ.λπ. καθώς και των ειδικών κανονισμών λειτουργίας 
των διαφόρων υπηρεσιών του Δήμου. 

Για τη τήρηση των ανωτέρω αρχείων τα αρμόδια γραφεία υποχρεόύνται 
να αποστέλουν στο γραφείο σχετικά κατά περίπτωση αντίγραφα. 

Επίσης ο Νομικός Σύμβουλος γνωμοδοτεί για κάθε νομικό ζήτημα που 
θα προκόψει στις υπηρεσίες του Δήμου μετά από ερωτήματα που στέλονται 
σ’ αυτόν από το Δήμαρχο και παρίσταται στα Δικαστήρια για την υπερά¬ 
σπιση των συμφερόντων του Δήμου ως διαδίκου. 

Παρίσταται στις συνεδριάσεις του Δ.Σ., στην υπογραφή συμβολαίων και 
επεξεργάζεται τις διακηρύξεις των δημοπρασιών του Δήμου και γενικά με¬ 
λετά από νομικής σκοπιάς κάθε ζήτημα που θα ανατεθεί σ’ αυτόν από το Δή¬ 
μαρχο και το Δημοτικό Συμβούλιο. 

II. Γραφείο Διοικήσεως - Δημοσίων σχέσεων - Πολιτιστικών - ΠΣΣΑ - 
Σχολείων - Συνοικιακών Συμβουλίων - Αθλητισμού - Ν.Π.Δ.Δ. 

Τηρεί τους σχετικούς φακέλλους ορίων της Διοικητικής περιφέρειας του 
Δήμου, επιλαμβάνεται των θεμάτων που προκύπτουν στο αντικείμενο αυτό 
και επιμελείται των θεμάτων ονομασίας και μετονομασίας οδών και πλα¬ 
τειών. 

Επιμελείται της εγκατάστασης ή μεταστέγασης των Τπηρεσιών του Δή¬ 
μου, της καθαριότητας, φωτισμού, θέρμανσης, σημαιοστολισμού του Δημο¬ 
τικού Καταστήματος, καθώς και του διάκοσμου της πόλης. 

Παρακολουθεί την πορεία των δικαστικών υποθέσεων του Δήμου με το 
Νομικό Σύμβουλο. 

Μεριμνά για τις δημοσιεύσεις (τοιχοκολλήσεις) και κοινοποιήσεις παντός 
είδους ανακοινώσεων, διακηρύξεων και εγγράφων διαφόρων αρχών. 

Επιμελείται της εθιμοτυπίας εν γένει, των δημοτικών τελετών και δεξιώ¬ 
σεων, τοπικών εκδοτών κ.λ.π. 

Τηρεί καταλόγους εξερχόντων μελών. Οργανώσεων, Σωματείων, κ.λπ. 

Ενεργεί κάθε πράξη που αφορά στην εν γένει δημοτική κοινωνική πρό¬ 
νοια, τη λειτουργία των Συνοικιακών Συμβουλίων, τη σύσταση κ.λπ. 
Ν.Π.Δ.Δ. του Δήμου και την εφαρμογή των θεμάτων ΠΣΣΑ. 

Ενεργεί κάθε πράξη που αφορά τη λειτουργία των Σχολείων με τις προ- 
βλεπόμενες αρμοδιότητες του Ν. 1566/85 και την εφαρμογή των προ¬ 
γραμμάτων Αθλητισμού. 

III. Γραφείο Δημοτικού Συμβουλίου - 
Δημαρχιακής Επιτροπής 

Επικαλείται της σύνταξης και έγκαιρης κοινοποίησης της ημερήσιας διά¬ 
ταξης των συνεδριάσεων του Δημοτικού Συμβουλίου και της Δημαρχιακής 
Επιτροπής, της τήρησης των πρακτικών και έκδοσης αποφάσεων των ανω¬ 
τέρω οργάνων, καθώς και της έγκαιρης υποβολής των αποφάσεων αυτών 
στη Διοικητική Αρχή για τα περαιτέρω σύμφωνα με την ισχόουσα Νομοθε¬ 
σία (Π.Δ. 76/85) καθώς και της κοινοποίησης των αποφάσεων των οργά¬ 
νων αυτών στα αρμόδια γραφεία του Δήμου για τυχόν παραπέρα ενέργειες. 

Τηρεί ευρετήριο αποφάσεων τόσο του Δημοτικού Συμβουλίου όσο και της 
Δημαρχιακής Επιτροπής και διεξάγει κάθε υπηρεσία αρμοδιότητας των ορ¬ 
γάνων αυτών. 

Έχει στη διάθεση των Προέδρων Δημοτικού Συμβουλίου - Δημαρχια¬ 
κής Επιτροπής τις εισηγήσεις των αρμοδίων γραφείων για την κατάρτιση 
των ημερησίων διατάξεων των συνεδριάσεων των σωμάτων αυτών. 

IV. Γραφείο Προσωπικού 

Επιμελείται των θεμάτων της εν γένει κατάστασης του πάσης φύσεως 
προσωπικού του Δήμου. 

Εφαρμόζει τη Νομοθεσία ή Νομολογία που αφορά όλο το προσωπικό και 

ειδικώτερα ενεργεί κάθε εργασία που αφορά στο διορισμό, μονιμοποίηση, 
προαγωγές χορήγηση επιδομάτων αδειών, πειθαρχικών αποφάσεων και 
εκδίδει τις σχετικές αποφάσεις, όπως προβλέπεται από την οικεία νομοθε¬ 
σία. 

Τηρεί τα μητρώα, του προσωπικού του Δήμου, τα δελτία παρουσίας αυ¬ 
τού καθώς και τα προβλεπόμενα βιβλία. 

Ασχολείται με τη μελέτη και εφαρμογή των συλλογικών συμβάσεων ερ¬ 
γασίας και δίνει κάθε αναγκαία πληροφορία γι τη σωστή εφαρμογή τους. 

V. Γραφείο Δημοτικής κατάστασης - Μητρώων Αρρένων - 
Στρατολογίας - Πολιτικού γάμου - 
Εκλογικών - Ληξιαρχείου - Στατιστικής. 

Τηρεί τα βιβλία πολιτογραφήσεων, δημοτολογίου - μητρώων αρρένων 
και κάθε σχετικό βιβλίο. Επιμελείται της συμμετοχής του Δήμου στην ανα¬ 
θεώρηση εκλογικών καταλόγων, την εγγραφή εκλογικών βιβλιαρίων, τη 
φύλαξή τους όπως ο Νόμος ορίζει. 

Φροντίζει για την εκτέλεση των καθηκόντων που ανατίθενται στο Δήμο 
για τη διενέργεια εκλογών. 

Εκδίδει τα βάσει των ανωτέρω βιβλίων χορηγούμενα πιστοποιητικά, βε¬ 
βαιώσεις κ.λπ. και διενεργεί κάθε εργασία που έχει σχέση με τα δηματολό¬ 
για, όπως διενέργεια μεταβολών στις εγγραφές δημοτών, έκδοση αποφά¬ 
σεων Δημάρχου για τις εγγραφές ή μεταβολές εγγραφών, διεξαγωγή αλλη¬ 
λογραφίας κ.λπ. 

Συντάσσει τα ετήσια μητρώα αρρένων καθώς και τους στρατολογικούς 
πίνακες και γενικά διεκπεραιώνει κάθε στρατολογικής φύσεως εργασία που 
έχει με νόμο ανατεθεί στους Δήμους. 

Ακόμη ασχολείται με θέματα που έχουν σχέση με τους πολιτικούς γά- 
μους και ενεργεί κάθε πράξη που ανάγεται στην αρμοδιότητά του κατά τις 
κείμενες διατάξεις. 

Ο οριζόμενος με απόφαση Δημάρχου ως Αηξίαρχος εκτελεί όλα τα καθή¬ 
κοντα του Δημάρχου ως Ληξιάρχου, αυτά που αναφέρονται στην κείμενη 
Νομοθεσία περί Ληξιάρχου, συντάσσει και υπογράφει, τις ληξιαρχικές πρά¬ 
ξεις γεννήσεων, βαπτίσεων, γάμων, θανάτων κ.λπ. 

Τηρεί τα ληξιαρχικά βιβλία που ορίζει ο νόμος και εκδίδει από αυτά με 
αίτηση των ενδιαφερομένων αποσπάσματα και αντίγραφα. 

Συντάσσει και τακτοποιεί κάθε στοιχείο που αφορά την αυξομείωση του 
πληθυσμού, την υγιεινή, εκπαιδευτική κ.λπ. κατάσταση της πόλης, Συγκε¬ 
ντρώνει τα απαραίτητα στοιχεία για τη σύνταξη στατιστικών πινάκων κίνη¬ 
σης του πληθυμσού. , 

VI. Γραφείο Πρωτοκόλλου - Διεκπεραίωσης - Αρχείου. 

Επιμελείται της πρωτοκόλλησης στο βιβλίο Πρωτοκόλλου του Δήμου 

των εισερχομένων και εξερχομένων εγγράφων της συσχέτισης και της πα¬ 
ράδοσής τους στα αρμόδια Τμήματα για ενέργεια καθώς και της τήρησης 
των Αρχείων του Δήμου. 

Ενεργεί τις πάσης φύσεως τοιχοκολλήσεις. 

Ενεργεί τη διεκπεραίωση των εγγράφων του Δήμου και μεριμνά για τη 
φωτοαντιγράφηση και πολυγράφηση των διαφόρων εγγράφων του Δήμου 
όπου απαιτείται. 

Φυλάττει υπεύθυνα τη σφραγίδα του Δήμου και με αυτή σφραγίζει τα δη¬ 
μοτικά έγγραφα, πιστοποιητικά κ.λπ. 

VII. Γραφείο Κοινωνικής Μέριμνας. 

Το γραφείο επιμελείται της λειτουργίας του Βρεφονηπιακού Σταθμού και 
γενικά της εφαρμογής προγράμματος παιδικής προστασίας και αρωγής 
στις εργαζόμενες μητέρες. Παρέχεται στοιχειώδης προληπτική ιατρική 
φροντίδα στα παιδιά των βρεφονηπιακών σταθμών της περιοχής του Δή¬ 
μου, ενώ θα παρέχονται συμβουλές για την αντιμετώπιση ψυχολογικών 
προβλημάτων των παιδιών. 

Ειδικώτερα και αναλυτικώτερα η λειτουργία των βρεφονηπιακών σταθ¬ 
μών θα ρυθμίζεται από ειδικό Κανονισμό Λειτουργίας που θα εγκριθεί από 
το Δημοτικό Συμβούλιο. 

β) Τμήμα Οικονομικό. 

I. Γραφείο μισθοδοσίας και ασφάλισης προσωπικού. 

Μεριμνά και είναι αρμόδιο για την καταβολή της μισθοδοσίας όλου του 
προσωπικού του Δήμου και της ασφάλισης αυτού σύμφωνα με την κείμενη 
Νομοθεσία. 

Μεριμνά για την προσμέτρηση προϋπηρεσίας του με σύμβαση εργασίας 
ιδιωτικού δικαίου προσωπικού του Δήμου, φορντίζοντα για τη γνωστοποί¬ 
ησή της στο γραφείο προσωπικού για περαιτέρω ενέργεια. 

II. Γραφείο προϋπολογισμού, εκκαθάρισης και εντολής δαπανών. 

Εκτελεί κάθε εργασία που αφορά την παροχή στοιχείων για την κατάρ¬ 
τιση του προϋπολογισμού του Δήμου. 

Εισηγείται σχετικά με την αναμόρφωση του προϋπολογισμού. 

Φροντίζει για την έγκαιρη απόδοση λογαριασμού επί των ενταλμάτων 
προπληρωμής και των επί αποδόσει λογαριασμού εκδικομένων ενταλμά¬ 
των. 

Μεριμνά για τον απολογισμό του Δήμου μέχρι την τελική του έγκριση. 

Παρακολουθεί, συγκεντρώνει και απεικονίζει λογιστικά στα οικεία λογι¬ 
στικά βιβλία τα αποτελέσματα της εκτέλεσης του προϋπολογισμού εσόδων 
και εξόδων του Δήμου, καθώς και την κίνηση του Δημοτικού χρέους (χρεω- 


λύσια κ.λπ.). 

Φροντίζει για την σύμφωνα με τις διατάξεις του Δημοτικού και Κοινοτι¬ 
κού Κώδικα κ.λπ. εκκαθάριση και πληρωμή των εξόδων του Δήμου εκδίδο- 
ντας τα χρηματικά εντάλματα πληρωμών και ευθύνεται για τη νομιμότητα 
και πληρότητα των δικαιολογητικών και λοιπών παραστατικών εγγράφων. 

III. Γραφείο Δημοτικών προσόδων - Δημοτικής περιουσίας - Δημοτικού 
Νεκροταφείου - Δημοτικών επιχειρήσεων. 

Εκτελεί κάθε εργασία που αφορά την κατ’ εφαρμογή σχετικών διατάξεων 
του Δημοτ. & Κοινοτ. Κώδικα κ.λπ. επιβολή κατάργηση, αύξηση ή μείωση 
δημοτικών φόρων, τελών, δικαιωμάτων και την κατά την ισχύουσα νομοθε¬ 
σία και κανονισμούς βεβαίωση των παραπάνω φόρων, τελών και δικαιωμά¬ 
των. 

Ελέγχει τα στοιχεία βεβαίωσης κάθε άλλης δημοτικής προσόδου βεβαι¬ 
ώνει αυτά κάι στέλνει στο Δημόσιο Ταμείο τις σχετικές βεβαιωτικές κατα¬ 
στάσεις, καταλόγους κ.λπ. 

Παρακολουθεί τις εισπράξεις των δημοτικών εσόδων που γίνονται από το 
Δημόσιο Ταμείο γενικά και φροντίζει για την ακριβή απόδοσή τους στο 
Δήμο. 

Εκτελεί κάθε προπαρασκευαστική εργασία που αφορά στη διαγραφή βε- 
βαιωθέντων ή επιστροφή αχρεωστήτως εισπραχθέντων φόρων, τελών και 
δικαιωμάτων και καταρτίζει τις σχετικές καταστάσεις επιστροφής. 

Διεξάγει κάθε προπαρασκευαστική εργασία για την εκδίκαση των ενστά¬ 
σεων και εφέσεων που υποβάλλονται ενώπιον των αρμόδιων φορολογικών 
δικαστηρίων. 

Τηρεί το Κτηματολόγιο του Δήμου και τα λοιπά βιβλία που προβλέπο- 
νται από τον Νόμο. 

Εκτελεί κάθε εργασία που σχετίζεται με την κτηματική περιουσία του 
Δήμου και τα εξ αυτής έσοδα και επιμελείται τους, σύμφωνα με τις ισχύου- 
σες διατάξεις, νόμους, διατάγματα, κανονισμούς κ.λπ. εκμισθώσεις ή εκμε¬ 
ταλλεύσεις των κτημάτων γενικά του Δήμου και της κατάρτισης των όρων 
μίσθωσης και χρήσης αυτών, της καλής συντήρησης και λειτουργίας και βε¬ 
βαίωσης των προσόδων που προέρχονται από τη μίσθωση, χρήση ή συ¬ 
μπλήρωση αυτών. 

Μεριμνά για τη σύσταση δημοτικών επιχειρήσεων. 

Μελετά και εισηγείται την αναπροσαρμογή των τελών και δικαιωμάτων 
του Νεκροταφείου και τη δυνατότητα εξευρέσεως νέων πόρων. 

Μελετά χ«ι εισηγείται πάντα τα αφορώντα στη βελτίωσή της λειτουργίας 
του Νεκροταφείου, της εφαρμογής του κανονισμού, της διάθεσης τάφων, τις 
μεταβολές επί των οικογενειακών τάφων και γενικά της λειτουργικότητας 
του Δημοτικού Νεκροταφείου. 

Επιμελείται δια του υπηρέτούντος προσωπικού της τήρησης της απολύ¬ 
του ευταξίας και κοσμιότητας του Νεκροταφείου, του Ιερού Ναού και των 
λοιπών εγκαταστάσεων. 

Παρακολουθεί τη διαχείριση του παντοειδούς υλικού αναλώσιμου ή μη 
του Δημοτικού Νεκροταφείου. 

Τηρεί όλα τα υπό του Κανονισμού προβλεπόμενα βιβλία και όσα ήθελαν 
κριθεί αναγκαία για την καλή λειτουργία της Υπηρεσίας. 

Επιμελείται της ασφάλισης της ακίνητης και κινητής περιούσιος του Δή¬ 
μου. 

Τέλος ενεργεί κάθε πράξη που ανάγεται στην αρμοδιότητά του κατά τς 
κείμενες διατάξες. 

IV. Γραφείο Προμηθειών και διαχείρισης υλικού. 

Επιμελείται της προμήθειας διαχείρισης και διαφύλοιξης του πάσης φύ¬ 
σεως υλικού του Δήμου κατά τς κείμενες διατάξες, τηρουμένων των σχετι¬ 
κών βιβλίων αποθήκης υλικού, κ.λπ. 

2. Τεχνικές Υπηρεσίες. 

α) Γραφείο Μελετών - Έργων - Οδοποιίας - Αποχέτευσης - Οικοδομι¬ 
κών εργασιών - Σχεδίου πόλεως - Ηλεκτροφωτισμού. 

Επιμελείται της κατάρτισης και εκτέλεσης του τεχνικού προγράμματος 
εκτελεστέρων έργων. 

Εκπονεί έγκαιρα τς σχετικές μελέτες εκτέλεσης έργων - προμη¬ 
θειών. 

Εισηγείται ιχρμοδίως την επίβλεψη και παραλαβή των εκτελουμένων έρ¬ 
γων και προμηθειών. 

Μεριμνά για την εφαρμογή των αποφάσεων του Δημοτικού Συμβουλίου 
ονομασίας - μετονομασίας οδών και πλατειών και την αρίθμηση οικοδο¬ 
μών. 

Επιμελείται της συντήρησης των δημοτικών κτιρίων, των τεχνικών έρ¬ 
γων, των κήπων κ.λπ. 

Μεριμνά για την κατασκευή και συντήρηση των πεζοδρομίων της πόλης 
κατά τς κείμενες διατάξες. 

Εισηγείται την έκδοση αδειών για την εκτέλεση από τρίτους διαφόρων 
εργασιών επί δρόμων, πλατειών κ.λπ. 

Μεριμνά για την αποκατάσταση των υπό τρίτων τομών και φθορών 
στους δρόμους, πλατείες κ.λπ. 

Επιμελείται όλων των τεχνικών θεμάτων του Δημοτικού Νεκροτα¬ 
φείου. 

Τηρεί το υψομετρικό σχέδιο της πόλεως και χορηγεί στους ενδιαφερομέ- 

νους τα απαιτούμενα αχοιχεία για την εφαρμογή του. 

Είναι αρμόδιο για τη μελέτη και διαδικασία τροποποίησης επέκτασης και 
βελτίωσης του σχεδίου της πόλης και 

Εισηγείται τη λήψη των σχετικών αποφάσεων από το Δημοτικό Συμβού¬ 
λιο και την τήρηση της περαιτέρω διαδικασίας σύμφωνα με την κείμενη νο¬ 
μοθεσία. 

Επιμελείται της σύνδεσης αγωγών μετά του δικτύου αποχέτευσης ακα¬ 
θάρτων της Πόλης. 

Παρακολουθεί, ελέγχει και διαπιστώνει παράνομες συνδέσεις που εκτε- 
λούνται από ιδιώτες και ενεργεί ανάλογα. 

Τηρεί αρχείο πραγματοποιουμένων συνδέσεων κατά οδό. 

Επιμελείται της συντήρησης του δικτύου ηλεκτροφωτισμού, της επέκτα¬ 
σής του και της αποκατάστασης των καταστρεφομένων λαμπτήρων καθώς 
και της συντήρησης, επισκευής κ.λπ. των ηλεκτρικών εγκαταστάσεων των 
δημοτικών κτιρίων. 

β) Γραφείο Καθαριότητος - Κίνησης. 

Επιμελείται της κανονικής διενέργειας της καθαριότητος της πόλης και 
της αποτελεσματικής περισυλλογής και αποκομιδής των αποριμμάτων. 

Μεριμνά για την τήρηση των δελτίων παρουσίας του προσωπικού (οδη¬ 
γών - εργατών κ.λπ.). 

Συντάσσει τα δελτία παρουσιάς των εργαζομένων και υπαγομένων στο 
γραφείο αυτό. 

Παρακολουθεί την απόδοση του προσωπικού στον τόπο εργασίας του. 

Τηρεί τα βιβλία που προβλέπονται από το Νόμο. 

Συντάσσει τις καταστάσεις κίνησης των οχημάτων του Δήμου. 

Παρακολουθεί την κατανάλωση καυσίμων κ.λπ. 

Φροντίζει για την έγκαιρη επισκευή των οχημάτων του Δήμου, τη συντή¬ 
ρησή τους και καλή λειτουργίας τους. 

Αναφέρει κάθε ζημιά που βαρύνει τους οδηγούς και εκτελεί κάθε εργασία 
αναγόμενη στην κίνηση των αυτοκινήτων. 

Εκτελεί κάθε εργασία σχετική με την εμφάνιση και καθαριότητα της πό¬ 
λης. 

Εξασφαλίζει και διαφυλάσσει το υλικό. 

γ) Γραφείο Κήπων - Προστασίας Περιβάλλοντος - Παιδικών χαρών. 

Φροντίζει για την άρδευση, συντήρηση και καθαριότητα των δημοτικών 
κήπων και δενδροστοιχιών της πόλης. 

Φροντίζει για την έγκαιρη προμήθεια των σπόρων, δένδρων, φυτών και 
θάμνων και την καλή διατήρηση και πλουτισμό των δημοτικών φυτωρίων 
και εκτελεί κάθε εργασία που σχετίζεται με την καλαίσθητη εμφάνισή τους. 

Είναι υπεύθυνο για τη διάδοση και ανάπτυξη του πρασίνου και της φύλα¬ 
ξης και καλής εμφάνισης των παιδικών χαρών και του Δημοτικού πάρκου. 

Εισηγείται τη λήψη μέτρων^ 

Άρθρο 5. 

Η κατανομή του προσωπικού στα τμήματα και γραφεία ενεργείται με 
απόφαση του Δημάρχου αναλόγως των εκάστοτε παρουσιαζομένων ανα¬ 
γκών. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 6 Δεκεμβρίου 1988 
Ο Νομάρχης 

ΘΕΟΔ. ΒΓΕΝΟΠΟΤΛΟΣ 


Αριθ, 29793 (11) 

Ψήφιση νέου Οργανισμού Εσωτερικής Υπηρεσίας Κοινότητας Ν. Παλατίων 

Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του Νόμου 1188/1981 «περί κυρώσεως του Κώδικα 
περί καταστάσεως προσωπικού Οργανισμών Τοπικής Αυτ/σεως» και 
1586/86 «περί βαθμολογικής διάρθρωσης των θέσεων του δημοσίου Νομι¬ 
κών προσώπων δημοσίου δικαίου και των ΟΤΑ και άλλες διατάξεις» καθώς 
και τις όμοιες του Π.Δ.37α/87. 

2. Την γνωμοδότηση του Υπηρεσιακού Συμβουλίου του άρθρου 14 παρ. 
9 του Ν. 1586/1986 που διατυπώθηκε στο προκτικό του 7/ 
10.11.1988. 

3. Τα στοιχεία του Φακέλου, αποφασίζουμε: 

Εγκρίνουμε την αριθ. 52/1988 απόφαση του Κοινοτικού Συμβουλίου 
Νέων Παλατίων που αφορά στην ψήφιση νέου Οργανισμού Εσωτερικής 
υπηρεσίας και η οποία μετά την τροποποίηση της από το Υπηρεσιάκο Συμ¬ 
βούλιο με σκοπό τη δημιουργία αυτοτελούς γραφείου τεχνικών υπηρεσιών 
έχει ως εξής: 

Άρθρο 1. 

υπηρεσία της Κοινότητας Παλατιού οργανώνεται σε τμήμα Διοικητικών και 


Οικονομικών Υπηρεσιών και σε αυτοτελές γραφείο τεχνικής υπηρεσίας. 

Άρθρο 2. 

θέσεις προσωπικού. 

Α' θέσεις μονίμων υπαλλήλων 
Τέσσερεις (4) θέσεις κλάδου ΔΕΙ Διοικητικού 
Μία (1) θέση κλάδου ΔΕ 15 Εισπρακτόρων 
Μία (1) θέση κλάδου ΠΕ3 Πολιτ. Μηχανικών 
Δύο (2) θέσεις Κλάδου ΔΕ29 Οδηγών Αυτοκινήτων 
Δύο (2) θέσεις Κλάδου ΔΕ30 Τεχνιτών ειδικότητα υδραυλικών 
Πέντε (5) θέσεις Κλάδου ΥΕ16 προσωπικού καθαριότητας εκ των 
οποίων πέντε (5) θέσεις εργατών καθαριότητας, μία (1) ύδρευσης και μία 
(1) κήπων. 

Β. θέσεις με σύμβαση ιδιωτικού Δικαίου αορίστου χρόνου Περιορισμένης 
απασχόλησης (αριθ. 23, 35 Ν.1735/87). 

Μία (1) καθαρίστρια γραφείων με απασχόληση τρεις (3) ώρες τήν ημέρα 
επί πέντε (5) ημέρας την εβδομάδα. 

Γ. Προσωρινές θέσεις μονίμων υπαλλήλων Ν. 1476/84. 

Μία θέση διοικητικού υπαλλήλου. 

Δ. Προσωρινές θέσεις υπαλλήλων με σύμβαση εργασίας ιδιωτικού δι¬ 
καίου αορίστου χρόνου. 

Μία (1) θέση εργάτη καθαρίτητας 
Μία (1) θέση εργάτη ύδρευσης. 

Οι θέσεις με τα στοιχεία Γ και Δ είναι προσωποπαγείς και καταργούνται 
αυτοδίκαια μόλις με οποιοδήποτε τρόπο κενωθούν. 

Άρθρο 3. 

Προσόντα διορισμού σε όλους του κλάδους που αναφέρονται ανωτέρω 
ορίζονται τα προβλεπόμενα στο Π.Δ/γμα 37α/87 για κάθε κλάδο καθώς 
και στις εκάστοτε ισχύουσε διατάξεις. 

Άρθρο 4. 

Οι Προϊστάμενοι των Οργανικών μονάδων της Κοινότητας ορίζονται με 
τις διατάξεις του άρθρου 9 του Ν. 1586/86 και θα προέρχονται 

α. του τμήματος Διοικητικών Οικονομικών υπηρεσιών από τον Κλάδο 
ΔΕΙ Διοικητικού. 

β. Του αυτοτελούς γραφείουτης τεχνικής υπηρεσίας από τον κλάδο ΠΕ3 
Πολιτικών Μηχανικών. 

Άρθρο 5. 

Τα αντικείμενα και οι αρμοδιότητες των υπηρεσιών, έχουν όπως ορίζο¬ 
νται στην 52/1988 απόφαση του Κ.Σ. 

Άρθρο 6. 

Οι λεπτομέρειες του τρόπου λειτουργίας των υπηρεσιών της Κοινότητα 
μπορεί να ορίζονται με απόφαση του Κ.Σ. ενώ η κατανομή του προσωπικού 
γίνεται με απόφαση του Προέδρου. 

Άρθρο 7. 

Κάθε προηγούμενη διάταξη που αφορά του ΟΕΥ καταργείται από της 
δημοσιεύσεως του παρόντος στην Εφημερίδα της Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 1 Δεκεμβρίου 1988 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 

Αριθ. ΕΡ/3141 (12) 

Τροποποίηση του άρθ. 18 του Κανονισμού του ΚΑΦ Λιμένος Ηρακλείου. 

Η ΝΟΜΑΡΧΗΣ ΗΡΑΚΛΕΙΟυ 
Έχοντας υπόψη: 

Γ. Τις διατάξεις του άρθ. 11 του κωδ. Νόμου 516/32 «περί ρυθμίσεως 
των εις τον Λιμένα φορτ/κών εργασιών όπως τροποποιήθηκε και συμπλη¬ 
ρώθηκε αργότερα από τις διατάξεις του άρθ. 6 του Ν.Δ. 1254/49» «περί 
τροποποιήσως και συμπληρώσεώς διαφόρων διατάξεων των περί φορτ/ 
σεων Νόμων». 

2. Τις διατάξεις της παρ. 6 τουάρθρ. 2 του Β.Δ. 711/70 «περί του τρό¬ 
που καθορισμού των διατηρουμένων υπέρ του Υπουργού και Περιφερεια¬ 
κών αρχών διανομαρχιακού επιπέδου του Υπουργείου Εργασίας, αρμοδιο¬ 
τήτων. 

3. Τις διατάξεις του Ν.Δ. 241/73 «περί καταρτήσεως των Περιφ/κών 
Δ/νσεων» και ρυθμίσεως των εξ’ αυτών προκυπτόντων ζητημάτων. 

4. Τις διατάξεις του Δ.Π. 9/1452/22.12.73 εγκύκλιο του Υπουργού 
παρά των Πρωθυπουργώ. 

5. Τα αριθ. 24/7.9.1988 αντίγραφα πρακτικού συνεδριάσεως της Δ.Ε. 

του Κ.Α.Φ. Λιμένος Ηρακλείου, που υποβλήθηκε με την 345/14.9,1988 
αναφορά του Προέδρου της Επιτροπής «περί τροποποιήοεως της παρ. 2 
τουαρ. 18 του ισχύοντος κανονιομού του ΚΑΦ Λιμένος Ηρακλείου. 

6. Το 13/28.9.88 πρακτικό της Επιτροπής του Υπουργείου Εργασίας. 
§ 7. Το Α 22340/1063/26.10.1988 έγγραφο του Υπουργείου Εθνικής 
Οικονομίας το οποίο διαβιβάσθηκε σε μας με το 17715/1.11.88 έγγραφο 
του Υπ. Εργασίας. 

8. Την Οικονομική δυνατότητα του ΚΑΦ Λ. Ηρακλείου, αποφασί¬ 
ζουμε: 

Εγκρίνουμε την τροποποίηση της παρ. 2 του άρθ. 18 του ισχύοντος κα¬ 
νονισμού του ΚΑΦ Λιμένος Ηρακλείου ως κάτωθι: 

Για τους έχοντας ΙΟετή συμμετοχή στο ΚΑΦ δρχ. τριακόσιες δέκα χι¬ 
λιάδες (310.000). 

Το ποσό αυτό των τριακοσίων δέκα χιλ. θεωρούμενο βασικό προσαυξάνε¬ 
ται κατά δρχ. τριάντα επτά χιλ. (37.000) για κάθε έτος πέραν της δεκαε¬ 
τίας και μέχρι συμπληρώσεως εικοσαετούς συμμετοχής. 

Για κάθε έτος πέραν της εικοσαετίας αυξάνεται κατά δρχ. σαράντα δύο 


(42.000) χιλ., μέχρι συμπληρώσεως τριακονταετούς συμμετοχής. 

Για κάθε έτος συμμετοχής στο ΚΦΑ από τα 31 - 35 έτη, αυξάνεται 
κατά δρχ. 31.000 τριάντα μία χιλ., του ανωτάτου ποσού της αποζημιώ- 
σεως ανερχόμενου στο ποσό του ενός εκατομμυρίου διακοσίων πενήντα χιλ. 
(1.250.000^δρχ. 

Κλάσμα του έτους περισσότερο των έξι μηνών θεωρείται πλήρες έτος και 
υπολογίζεται μόνο για την προσαύξηση του βασικού ποσού λόγω ετών συμ- 
μετοχής όχι όμως και την θεμελίωση του δικαιώματος λήψεως παροχής. 

Η ισχύς της παρούσης αρχίζει από της δημοσιεύσεώς της εις την Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 15 Νοεμβρίου 1988 
Η Νομάρχης 

X. ΑΘΑΝΑΣΑΚΗ - ΜΙΧΑΗΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



